Lolland-Falsters Stifts-Tidende, 1842-03-07
J Skolens mellemste og nederste Classe ere blandt et Antal af 95 Børn kun 10 Børn af Folk, som ikke kunne henregnes til Almuesclassen. J Nykjøbing er nu altsaa indtruffen det samme Tilfælde, som paa adskillige andre Steder, at denne sidste Classe er bleven saa talrig, at dens Børn kunne udgjøre en Skole for sig selv, og hvor sligt Tilfælde indtræffer, der opstaaer naturligen hos Folk udenfor Almuestanden Ønsket om en særskilt Underviisningsanstalt for deres Børn. At dette Ønske ogsaa her i Byen er bleven almindeligt, derom vidner den ringe Freqvenz af Borgerbørn i den saakaldte Borgerskole, og dette synes mig Hovedgrunden, hvorfor der bør gjøres Noget, om ikke for, saa dog ved Underviisningsvæsenet her paa Stedet. Prøver man nu fremdeles, hvad Leilighed Folk af Middelstand, altsaa Embedsmænd, Borgere, Pensionister o. s. v. have til at faae deres Drengebørn underviist – thi paa disse tager jeg fornemmelig Hensyn, Dada der ikke mangler og vel heller ikke vil mangle paa Leilighed til at faae Pigebørn privat vel underviste for en taalelig Betaling – saa vil der gives følgende 3 Maader at vælge imellem, naar man ikke vil sende Børnene ud af Huset. Den ene: at sætte dem i den herværende lærde Skole. Dette kan være meget godt for en Dreng, der skal studere, men for dem, der ikke skal studere, er delærde Skolers Organisation langt fra at være fordeelagtig. Hermed være det ikke sagt, at det er unyttigt for en saadan Dreng at lære noget Latin; jeg indrømmer tvertimod gjerne, at den latinske Grammatik er en nyttig Forstandsøvelse, men deels anvendes der mere Tid paa Latinen, end der er hensigtsmæssigt for den Jkke-Studerende, og dette lader sig ikke forandre, saalænge de døde Sprog skal være Fundamentet for den lærde Dannelse, deels savne uden Tvivl og de Børn, som vide, at de ikke ere bestemte til Studering, en Spore til at tage fat paa Grammatiken med rigtig Jver og have altsaa ikke heller den Nytte deraf, som de ellers kunde have Den anden Maade er at holde en Privatlærer til sine Børn. Men - denne Maade er kostbar, især for dem, som kun have faa Børn; hertil kommer, at det ikke er let at faae en Lærer, som er lige duelig til at undervise i alle Fag, og endelig har vel og, hvad Drenge angaaer, en god Skoleunderviisning nogle eiendommelige Fordele. Den tredie endelig er at sætte Børnene i den her oprettede, og med Borgerskolen i en Slags Forbindelse staaende, Realclasse. Denne har imidlertid – foruden den ubetydelige Mangel at Localet er for indskrænket, hvilket dog let lader sig rette en anden væsentlig og organisk Mangel, der under de nærværende Forhold ikke lader sig rette, nemlig at den kun bestaaer af een Classe. Dette har til Følge, at der i samme findes Børn af alle Aldere, fra 8 indtil 15 Aar, og hvormeget dette maa være til Hinder for Underviisningen og Børnenes Fremgang, behøver man ingen synderlig Erfaring i Skolevæsenet for at kunne indsee. Det vilde kun lidet afhielpe denne Mangel, om det blev vedtaget at forlange et vist Maal af Kundskab for de Børn, der optoges i Realclassen, thi der kunde dog i al Fald ikke kræves Meer, end hvad der forlanges af de Børn, der optages i de lærde Skoler, nemlig at de skal kunne læse ordentlig indenad, regne de 4 Species samt skrive nogenlunde calligraphisk og othographisk og at dette saare lidet vilde afhielpe Mangelen ved kun at have een Classe, kan uden Vanskelighed indsees. Disse ere de Grunde, som har bevæget mig til desangaaende at henvende mig til Borgerrepræsentanterne, og jeg har troet derved at imødekomme et almindeligt Ønske. At dette Ønske existerede, syntes mig at flyde af den ringe Freqvenz i Skolen af Børn udenfor Almuestanden og at det i de senere Aar er tiltaget, derpaa har jeg meent at finde et Beviis i den Omstændighed, at Freqvenzen af Middelstandens Børn er allermindst i Skolens tvende nederste Classer. Skulde imidlertid de stemmeberettigede Borgere komme til det Resultat, at der fra Communens Side ikke bør gjøres Noget for Underviisningsvæsenet, forsaavidt dette gaaer udenfor hvad der for Almuesfolk er nødvendigt og tilstrækkeligt, saa synes mig og, at Principet burde gjennemføres med Conseqvenz og at følgelig Realclassen, burde ophæves, da den i sin nuværende Form er en ufuldkommen Forholdsregel og dens Ophævelse sandsynligviis vilde foranledige Oprettelsen af et brugeligt Privatinstitut her i Byen. Jeg venter imidlertid, at mine Medborgere ikke vil lade den Omstændighed ube get, altid er kostbarere end den offentlige, om der endog paa denne anvendes ikke saa ganske Lidet.